《奉和圣制送张说上集贤学士赐宴（赋得风字）》
唐代·褚琇

讲习延东观，趋陪盛北宫。惟师恢帝则，敷教叶天工。

宣室恩尝异，金华礼更崇。洞门清永日，华绶接微风。

萐降尧厨翠，榴开舜酒红。文思光万宇，高议待升中。

作者简介：唐河南阳翟人。褚亮曾孙。玄宗先天中，为富平主簿。开元十二年，为给事中。官至常州刺史。